T̃arraña ñeñt̃pa' e'ñe po'chtsochaya a'poctataret̃tenet Partsocop . T̃arraña allempo ashataret̃ta Cristo po'rras , ñeñt̃pa' ellonet̃ añecopña nanac sherb̃os att̃och a'poctaterrnay ama't ñeñt̃ atet̃ yoct̃ape'chyen yeyoc̈hro . Ñeñt̃o'marña allempot̃eñpa' amach alla yeyemterrerro ñeñt̃ atet̃ yeyec̈hcatyen arr patsro ñeñt̃ ama a'queshp̃atañeyaye . Añcha'ña e'ñe cohuen yesherben Yompor ñeñt̃ ama arromñat̃eshayaye . Cristopa' ñeñt̃o'marña ello atarr sherbeney att̃o pomuerra ñañeña o'ch rroma yocop ama't ñapa' ama eñalle po'chñar ama't e'ñe mamesha . Ñeñt̃pa' e'ñe Yompor Puecamquëñot̃ atet̃ p̃osa ; ñeñt̃ña Camuecñetserpa' ama ahuañaño .
